Mid-Week Monochrome no 24 – I scrap 2
Gallery • 2020-02-12 2020-02-12 • scrapydo2.wordpress.com
A still young Trompie
Bren Ryan at
Mid-Week Monochrome – MWM – 24
Posted in black & white, Mid-Week Monochrome, Photo ChallengeTagged black and white, flower, monochrome, TrompieBookmark the permalink.
5 thoughts on “Mid-Week Monochrome no 24”
2020-02-13 at 8:14 am
Beautiful monochrome images… Many thanks for joining in xx
2020-02-13 at 7:55 am
Jou Trompie is darem te oulik!!
2020-02-13 at 8:05 am
Dankie, ek het juis nnou gesit en soek vir insekte to kom ek af op waar hy nog 8 weke is. Te kostelik, hy is nog steeds dieselfde as toe hy klein was al is hy nou al 10 jaar.
2020-02-13 at 9:50 am
Dis ongelooflik 🐕
Love is in Da Blog 2020 Day 11 Voornemens vir nuwe jaar is net sê-nou-maar-sê | Netwerk24
Hoe doeltreffend is ons sonpanele werklik?
Netwerk24 het by kenners gaan uitvind of bestaande sonpanele werklik net 30% doeltreffend is.
#Spaarmaand: Hier is wenk 24 uit 31
Julie is Spaarmaand. Verjaardae, Kersfees, herdenkings, Valentynsdag, Moeders- en Vadersdag: Soveel dae waarop mens geskenke moet koop! Of moet mens?
Deur Gerhard van Huyssteen 30 Desember 2017 00:01
Sê nou maar is ’n lekker sê. Dis tog al wat ’n Nuwejaarsvoorneme is: ’n sê-nou-maar-sê.
Sê nou maar ek kon in 2018 Japan toe gaan. Sê nou maar ek kon in 2018 elke dag twee uur lank in die gimnasium deurbring.
Sê nou maar ek kon in 2018 my liefde vir koeksisters en sjokoladekoek (trouens, enige gebak!) in toom hou . . .
Daar is ’n reuse- (sielkundige) verskil tussen:
(a) “Ek gaan gesonder eet deur elke dag net groente en vrugte te eet”; en
(b) “Sê nou maar ek kon gesonder eet, dan sou ek elke dag net groente en vrugte eet.”
Deur jou Nuwejaarsvoornemens as kontra-feitelikhede (counterfactuals) te formuleer, haal jy onmiddellik ’n klomp onnodige druk van jou skouers af.
Geestesbreiers en selfhelpghoeroes sal sê dit is júis nie wat jy moet doen nie: Jy moet alle wense en versugtinge as positiewe stellings (soos in (a) hierbo) formuleer. Maar basta met die kletskoek, sê ek!
In ’n hipotetiese verbeelwêreld bepaal jy en jy alleen wat feitelik waar is, of wat waar sou kon wees. En jý bepaal hoeveel druk daar deur jou fiktiewe self op jou hipotetiese self geplaas mag word.
Sê nou maar is inderdaad ’n lekker sê. Sê nou maar die EFF en hul akoliete vergeet in 2018 dat #AfrikaansMustFall! Sal dit nie heerlik wees om ’n jaar te beleef waar daar nie politieke druk op Afrikaans, Afrikaanse mense en Afrikaanse organisasies is nie?
Sê nou maar “1976” was ’n getal en nie ’n jaartal nie . . . Sê nou maar almal kon reën ruik, selfs al is daar nie wolke nie?
Sê nou maar André P. Brink het nog geleef en kon nog één, lááste roman soos Die kreef raak gewoond daaraan skryf. Dan sou my Desember langs die swembad veel interessanter gewees het as om met Dan Brown se nuutste poging te worstel.
Sê nou maar Koos du Plessis kon nog één, lááste album opneem . . .
Sê nou maar kommersiële maatskappye wat uitsluitlik ’n Afrikaanse mark bedien, kon besluit dat hulle genoeg respek vir hul klante het om van adverteerders te eis om reklamemateriaal in Afrikaans te laat vertaal.
Verbeel jou ’n wêreld waar jy na ’n Afrikaanse TV-betaalkanaal kyk, of waar jy ingeteken is op ’n aanlyn koerant, of waar jy luister na ’n Afrikaanse radiostasie – en die adverteerders praat jóú taal.
Sê nou maar hulle kon die sommetjie maak wat wys dat daardie paar rand wat jy aan kopieversorging of vertaling bestee ’n goeie belegging is.
Ag, en terwyl ek nou droom: Sê nou maar daar was ’n wêreld waar Afrikaanse kennismaatskappye en -organisasies besef het dat die kwaliteit van jou taalgebruik ’n weerspieëling van jou produk se kwaliteit is.
Sê nou maar hulle kon meer subredakteurs, taalversorgers, kopieskrywers en vertalers aanstel wat met die taal se hart en siel en gal kon werk.
Is dit net ek wat hier op die rand van hierdie uitgespoelde jaar smag na kwaliteit bo kwantiteit en spoed?
Sê nou maar is ’n lekker sê, maar van sit en staan, kom niks gedaan . . .
Meer oor: Nuwe Jaar | Sielsgoed | Rubriek
Sorrie-gebed vir die einde van hierdie jaar
Sy goedheid dié Kerstyd
Ons is altyd en oral aan diens vir die Here
’n Ja soos Maria s’n wat genade bo vrees gekies het
OB wil ‘eer beskerm’
Verklaar N-Kaap tot rampgebied, sê Maimane
IMF temper wéér sy hoop vir wêreldgroei
Onteiening sonder vergoeding ‘is net een instrument’